# Ana Guevara

### Wikipedia

Ana Gabriela Guevara Espinoza (s. 4. maaliskuuta 1977, Nogales, Sonora) on meksikolainen 400 metrin juoksija.

Guevara osallistui 1996 Sydneyn nuorten MM-kisoihin, joissa karsiutui 400 metrin välierissä. Vuonna 1998 hän voitti Ibero-Amerikan mestaruuden 400 metrillä ja oli Keski-Amerikan mestaruuskilpailuissa 800 metrin juoksussa toinen. Seuraavana vuonna hän sijoittui Maebashin sisäratojen MM-kisoissa 400 metrillä neljänneksi, voitti matkan Väli-Amerikan mestaruuden sekä karsiutui Sevillan ulkoratojen MM-kisojen välierissä ajalla 50,70. Sydneyn olympialaisissa 2000 hän sijoittui viidenneksi ajalla 49,96. Hän oli kauden lopussa GP-finaalissa myös viides. Vuonna 2001 voitti MM-pronssia Edmontonin MM-kisoissa ajalla 49,97.

Guevara hallitsi naisten 400 metrin juoksua vuonna 2002 voittaen kaikki käymänsä kilpailut. Hän voitti kaikki Kultaisen liigan osakilpailut ja sai palkinnoksi 12,5 kilogrammaa kultaa. Hän voitti kauden aikana myös GP-finaalin ja yleisurheilun maailmancupin, jälkimmäisen ajalla 49,56. Seuraavana vuonna Guevara voitti Pariisin MM-kisoissa kultaa ajalla 48,89. Kauden lopussa hän voitti IAAF:n yleisurheilufinaalin. 2004 hän voitti olympiahopeaa Ateenan olympialaisissa ja oli ensimmäinen IAAF:n yleisurheilufinaalissa. Helsingin MM-kisoissa 2005 hän voitti pronssia.

## [muokkaa] Ennätykset

- 300 metrin juoksu: 35,30 (2003)
- 400 metrin juoksu: 48,89 (2003)
- 800 metrin juoksu: 2.01,12 (1998)

## [muokkaa] Lähteet

- Guevaran profiili iaaf.orgissa

## [muokkaa] Aiheesta muualla

- http://www.anagabrielaguevara.com/

Haettu osoitteesta http://fi.wikipedia.org../../../a/n/a/Ana_Guevara_5be6.html

Luokat: Meksikolaiset pikajuoksijat | Meksikolaiset olympiamitalistit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Galego
- עברית
- Polski